Harald Strøm

Harald Aleksander Strøm (født 14. oktober 1897 i Horten, død 25. desember 1977 samme sted) var en norsk skøyteløper og fotballspiller.

 Karriere 
 Skøyteløper 
Som skøyteløper representerte Strøm Hortens Skøiteklub (1913/14–1922/23 og 1924/25) og Kristiania Skøiteklub/Oslo Skøiteklub (1923/24 og 1925/26–1931/32). Han vant nasjonal berømmelse også som skøyteløper etter et stevne på Frogner stadion i februar 1921, der han i en tvekamp med Clas Thunberg vant de to lengste distansene ved som den første i verden å gå under 8.30 på  meter med 8.27,7 som da var verdensrekord på distansen og oppnå historiens nest beste tid på  meter (17.32,8). Verdensrekorden på  meter tok han fra sin 5-år eldre klubbkollega i Horten Kristian Strøm som han ikke var i slekt med selv om tilfeldighetene ville det slik at de konkurrerte for samme klubb og hadde samme etternavn.

I 1922 ble han verdensmester på skøyter på Frogner, og satte igjen verdensrekord på  meter med 8.26,5. Året etter ble han i løpet av to påfølgende helger europamester på Hamar og nr. to i verdensmesterskapet i Stockholm. 

Han var en av favorittene før det første vinter-OL i Chamonix i 1924, men pådro seg en influensa etter å ha vært norsk flaggbærer under åpningsseremonien – barhodet og i skøytetrikot. Han stilte likevel til start, og ble nr. 5 på de tre lengste distansene og nr. 4 sammenlagt.

I VM i 1925 ble Strøm nr. 6 og i 1926 nr. 8. 

 Fotballspiller 
Strøm spilte forward på Ørn Horten, og ble to ganger norgesmester med laget. Han var fast på  i flere år omkring 1920, og spilte i alt 16 landskamper for Norge.

For sine resultater på isen og på fotballbanen ble Strøm i 1921 tildelt Egebergs ærespris.

Han var æresmedlem i Holmen IF i Asker. Det ble reist en minnebauta i nærmiljøparken på Steinsnes i Horten 100 år og fire dager etter Strøms fødsel.

 Rekorder på skøyter 
 Personlige rekorder 
 Distanse  Tid  Dato  Sted  Bane  Løp   500 m  45,2  18. februar 1922   Kristiania  Frogner stadion  VM 1922 1 500 m  2.24,2  4. februar 1923   Hamar  Hamar stadion  EM 1923 5 000 m  8.26,5  18. februar 1922   Kristiania  Frogner stadion  VM 1922 10 000 m  17.32,8  19. februar 1921   Kristiania  Frogner stadion  Internasjonalt løp 1921

 Verdensrekorder 
Liste over verdensrekordnoteringer gjort av Harald Strøm.
 Tid  Dato  Sted  Bane  Løp  Varighet  Senior herrer – 5 000 meter 8.27,7  20. februar 1921   Kristiania  Frogner stadion  Internasjonalt løp 1922  11 måneder og 29 dager 8.26,5  18. februar 1922   Kristiania  Frogner stadion  Allround-VM 1922  6 år, 11 måneder og 1 dag

 Norgesrekorder 
Liste over norgesrekordnoteringer gjort av Harald Strøm.
 Tid  Dato  Sted  Bane  Løp  Varighet  Senior herrer – 5 000 meter 8.27,7  20. februar 1921   Kristiania  Frogner stadion  Internasjonalt løp 1922  11 måneder og 29 dager 8.26,5  18. februar 1922   Kristiania  Frogner stadion  Allround-VM 1922  10 år, 11 måneder og 17 dager

 Fotball-landskamper 

 Referanser 

 Litteratur 


 Eksterne lenker 

 "Han var den største i alt!" – Av Hans-Chr. Oset på borreminne.hive.no

Skøyter

Fotball
  Harald Strøm på Eu-football.info

Kategori:Norske skøyteløpere
Kategori:Norske fotballspillere
Kategori:Norske landslagsspillere i fotball for herrer
Kategori:Verdensmestere i hurtigløp på skøyter – Allround
Kategori:Europamestere i skøytesport
Kategori:Vinnere av Egebergs Ærespris
Kategori:Norgesmestere i fotball
Kategori:Deltakere for Norge under Vinter-OL 1924
Kategori:Skøyteløpere under Vinter-OL 1924
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Fotballspillere for FK Ørn-Horten
Kategori:Skøyteløpere for Hortens Skøiteklub
Kategori:Skøyteløpere for Oslo Skøiteklub
Kategori:Personer fra Horten kommune
Kategori:Artikler i skøytesportprosjektet
Kategori:Fødsler i 1897
Kategori:Dødsfall i 1977